№ 2- Көшірме

Ш Е Ш І М

ҚАЗАҚСТАН РЕСПУБЛИКАСЫ АТЫНАН

2015 жылғы 11 қараша А. қаласы

М. облысының кәмелетке толмағандардың істері жөніндегі мамандандырылған ауданаралық соты құрамында: төрағалық етуші судья Ж.Т.Ж, хатшылықта Ж.А.Б отырып, прокурор А.С, «М. аудандық білім бөлімі» мемлекеттік мекемесінің 2015 жылғы 15 мамырдағы сенімхат бойынша өкілі А.М.Е, арызданушылар Д.Б.Ж пен Г.К.Б, арызданушылар жағынан үшінші тұлға Ж.С.К қатысуларымен, М. облысының кәмелетке толмағандардың істері жөніндегі мамандандырылған ауданаралық сотының ғимаратында, жабық сот отырысында, дыбыс-бейнежазба құралдарын қолданумен Ж.Д.Б. пен Б.Г.К. бала асырап алу туралы арызы бойынша қозғалған азаматтық істі қарап,

А Н Ы Қ Т А Д Ы :

Арызданушылар Д.Б.Ж. пен Г.К.Б. сотқа берген арызында 2009 жылдың 04 маусымынан бері заңды некеде тұратындарын, денсаулық жағдайларына байланысты ортақ некеден балалары болмағандықтан, танысы К.Ж.С. келісімімен 2015 жылдың 06 қыркүйегінде туылған К.А. асырап алу туралы шешімге келгендерін көрсете отырып, асырап алынушы баланың атын, туған күнін, айын, жылын және туған жерін өзгеріссіз қалдырып, тегін Ж., әкесінің атын Д. деп өзгертуді және әкесі ретінде Ж.Д.Б, ал анасы ретінде Б.Г. көрсетуді сұраған.

Сот отырысында арызданушылар Д.Б.Ж. пен Г.К.. карызын толық қолдап, оны қанағаттандыруды және баланың туған күнін, айын, жылын 2015 жылғы 30 қазан деп өзгертіп беруді сұрады.

Асырап алынушы баланың биологиялық анасы Ж.С.К. сот отырысында өзінің 2015 жылғы 06 қыркүйекте туылған К.А. атты ұлынан бас тартып, баланы таныстары Д.Б.Ж. пен Г.К.Б. асырап алуларына келісім беретінін айтып көрсетті.

Сот арызданушылардың, арызданушылар жағынан үшінші тұлғаның түсініктемелерін, «Мұнайлы аудандық білімі бөлімі» мемлекеттік мекемесі өкілінің және прокурордың арыз қанағаттандырылуға жатады деген қорытындыларын тыңдап, іс материалдарын зерттеп, келесі тұжырымға келеді.

Қазақстан Республикасы «Неке (ерлi-зайыптылық) және отбасы туралы» Кодексiнің 84-бабының 1-тармағына сәйкес тууы осы Кодексте белгіленген тәртіппен тіркелген және толық тән саулығы, психикалық, рухани және адамгершілік жағынан дамуын қамтамасыз ету мүмкіндіктері ескеріле отырып, кәмелетке толмаған балаларға қатысты тек қана солардың мүддесінде асырап алуға жол беріледі.

Асырап алынушы бала К.А. М. облысы, А. қаласында 2015 жылдың 06 қыркүйегінде туылғандығы туралы А. қаласы Азаматтық хал актілерін тіркеу бөлімімен туу туралы актілерді тіркеу кітабында 2015 жылғы 16 қыркүйекте №. санымен тіркеліп, сол күні №. санды туу туралы куәлік берілген.

Осы баптың 2-тармағында жалғыз ата-анасы немесе екеуі де баладан бас тартқан және баланы асырап алуға келісім берген жағдайда балалар асырап алуға жатады - делінген.

Сот отырысында баланың анасы Ж.С.К. өзінің 2015 жылғы 06 қыркүйекте туылған К. ұлынан бас тартып, баланы таныстары Д.Б.Ж. пен Г.К.Б. асырап алуларына келісім берді.

Асырап алынушы К.А. атына 2015 жылдың 16 қыркүйегінде берілген туу туралы анықтамада және туу туралы куәлікте баланың әкесі ретінде ешкім көрсетілмеген.

ҚР «Неке (ерлi-зайыптылық) және отбасы туралы» Кодексiнің 91-бабының 1-тармағына сәйкес бала асырап алушы адамның отбасында баланың қалыпты дене бітімі, психикалық, рухани және адамгершілік жағынан дамуы, тәрбиеленуі және білім алуы үшін жағдайлар болған кезде бала асырап алуға рұқсат беріледі.

«М. аудандық білім бөлімі» ММ-нің 2015 жылғы 29 қазандағы арызданушылар Д.Б.Ж. пен Г.К.Б. тұрмыстық жағдайларын тексеру актісінен арызданушылар М. ауданы, тұратыны, сондай-ақ арызданушылардың жеке бастары, тұрмыстық, денсаулық және материалдық жағдайлары олардың бала асырап алуларына кедергі келтірмейтіні анықталады.

Істегі құжаттардан көрініп тұрғандай арызданушылар 2009 жылдың 04 маусымынан бері заңды некеде тұрады, медициналық анықтамаларға сәйкес олар ешқандай аурумен ауырмайды, психиатр, нарколог дәрігерлердің есебінде тұрмайды, жұқтырылған иммун тапшылығы синдромы және иммун тапшылығы вирусымен ауырмайды.

ҚР «Неке (ерлі-зайыптылық) және отбасы туралы» Кодексінің 92-бабының талаптары бойынша бала асырап алушы мен асырап алынушы баланың жас айырмасы кем дегенде он алты жас болуға және ол қырық бес жастан аспауға тиіс.

Бала асырап алушылар мен асырап алынушы баланың жас айырмасы аталған заңның талаптарына сай келеді.

ҚР «Неке (ерлі-зайыптылық) және отбасы туралы» Кодексінің 97, 98-баптарының талаптарына сай арызданушылардың асырап алынушы 2015 жылдың 06 қыркүйегінде М. облысы, А. қаласында туылған К.. атын және туған жерін өзгеріссіз қалдыру, ал тегін Ж. әкесінің атын Д,, туған күнін, айын, жылын 2015 жылғы 30 қазан, әкесін Ж. анасын Б. деп өзгерту туралы өтініштері негізді және қанағаттандырылуға жатады.

Сот арызданушылар Д.Б.Ж. пен Г.К.Б. бала асырап алу туралы арызын қанағаттандырған жөн деп санайды.

ҚР Жоғарғы Сотының «Соттардың бала асырап алу туралы істерді қарау кезінде неке және отбасы туралы заңнаманы қолдануының кейбір мәселелері туралы» 2000 жылғы 22 желтоқсандағы №17 нормативтік қаулының 14-тармағына сай асырап алынған баланың ата-анасының біреуімен қарым-қатынастары сақталады.

Жоғарыдағылардың негізінде және ҚР Азаматтық іс жүргізу Кодексінің 217-221-баптарын басшылыққа алып, сот

Ш Е Ш І М Е Т Т І :

Ж.Д.Б. пен Б.Г.К. бала асырап алу туралы арызы қанағаттандырылсын.

2015 жылдың 06 қыркүйегінде М.облысы, А. қаласында туылған, бұл жөнінде А. қаласы Азаматтық хал актілерін жазу бөлімімен туу туралы актілерді тіркеу кітабында 2015 жылғы 16 қыркүйекте №. санымен жазу жазылып, 2015 жылғы 16 қыркүйекте №4 санды туу туралы куәлік берілген К.А. атты ұл бала 1976 жылдың 07 қыркүйегінде А. облысында туылған, Қазақстан Республикасының азаматы Ж. және 1985 жылдың 15 қарашасында Т. туылған, Қазақстан Республикасының азаматшасы Б.Г.К. тәрбиесіне асырап алуға берілсін.

Асырап алуды тiркеу кезiнде асырап алынушы 2015 жылдың 06 қыркүйегінде М. облысы, А. қаласында туылған К.А. аты және туған жері өзгеріссіз қалдырылсын, тегі Ж., әкесінің аты Д., туған күні 2015 жылғы 30 қазан, әкесі Ж.Д.Б., анасы Б.Г.К. деп өзгертілсін.

Бұл жөнiнде асырап алуды тiркеу жөнiндегi жазбаларға тиiстi өзгерiстер енгiзілсін.

Бала асырап алушы мен асырап алынған баланың өзара құқықтары мен мiндеттерi сот шешiмi заңды күшiне енген күннен бастап туындайды.

Шешімге оның көшірмесі тапсырылған күннен бастап он бес күн ішінде Маңғыстау облыстық сотының азаматтық және әкімшілік істер жөніндегі апелляциялық сот алқасына М. облысының кәмелетке толмағандардың істері жөніндегі мамандандырылған ауданаралық соты арқылы апелляциялық шағым немесе наразылық келтіруге болады.

Судья Ж. Ж.

Көшірмесі дұрыс.

Судья Ж. Ж.

Анықтама.

Шешім заңды күшіне енген жоқ.

Судья Ж. Ж.